stanford-oval/wikipedia huggingface dataset:
Kiinankesäkamelia

| Kiinankesäkamelia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ericales
Heimo::  Teekasvit Theaceae
Tribus::  Stewartieae
Suku::  Kesäkameliat Stewartia
Laji::  sinensis
Kaksiosainen nimi
 Stewartia sinensis  Rehder & E.H.Wilson 
Katso myös
   Kiinankesäkamelia Wikispeciesissä   Kiinankesäkamelia Commonsissa 
Infobox OKVirheellinen NIMI-arvoIUCN-testi OK: 
Kiinankesäkasmelian kukka
Kiinankesäkamelia (Stewartia sinensis) on teekasvien (Theaceae) heimoon, kesäkamelioiden (Stewartia) sukuun kuuluva kasvilaji. Siitä voidaan erottaa useampia erilaisia muunnoksia.
Kiinankesäkamelia on 3–11 metriä korkeaksi kasvava, kausivihanta pensas tai puu. Kuluvan vuoden oksat ovat purppuranpunaisia ja talvisilmut 3–11-suomuisia. Lehtiruodit ovat myös purppuranpunaisia ja noin 1 cm pitkiä sekä hieman siipipalteisia. Lehtilavat ovat ohuita, soikeita tai hieman vastapuikeita, 5,5–10,5 cm pitkiä ja 2,5–4,5 cm leveitä. Lehtien yläpinnat ovat kellanvihreitä ja lehden keskisuonen kohdalta tiiviisti karvaisia. Lehtien alapinnat ovat vihreitä. Kukat sijaitsevat yksittäin ja niiden perät ovat 0,5–3 cm pitkiä. Verholehdet ovat lehtimäisiä, 1–2 cm pitkiä ja noin 1 cm leveitä. Terälehdet ovat valkoisia, 2,5–3 cm pitkiä ja 1,5–2 cm leveitä. Heteet ovat 1,5–2 cm pitkiä ja niiden palhot ovat tyviltään yhteenkasvaneita. Emin sikiäin on noin 1 cm pitkä. Kiinankesäkamelia kukkii touko–heinäkuussa ja tuottaa hedelmiä syys–marraskuussa. Hedelminä olevat kodat ovat 1,5–2 cm pitkiä ja halkaisijaltaan 1–1,5 cm. Siemenet ovat 0,6–0,9 cm pitkiä ja halkaisijaltaan 0,4–0,5 cm.
Kiinankesäkamelia kasvaa metsissä sekä vuoristojen tiheiköissä ja pensastomailla 500–2200 metrin korkeudella merenpinnasta. Lajia tavataan Kiinassa Anhuin, Fujianin, Guangxin, Guizhoun, Henanin, Hubein, Hunanin, Jiangxin, Shaanxin, Sichuanin, Yunnanin ja Zhejiangin maakunnissa.
Aiheesta muualla

Trees and Shrubs Online: Stewartia sinensis (englanniksi)
Global Biodiversity Information Facility (GBIF): Stewartia sinensis (englanniksi)
Kiinankukkasaarni

| Kiinankukkasaarni> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Lamiales
Heimo::  Oliivikasvit Oleaceae
Suku::  Saarnet Fraxinus
Laji::  mariesii
Kaksiosainen nimi
 Fraxinus mariesii  Hook.f. 
Synonyymit
 Fraxinus sieboldiana 
Katso myös
   Kiinankukkasaarni Wikispeciesissä  
Infobox OKVirheellinen NIMI-arvo: 
Kiinankukkasaarni (Fraxinus mariesii) on oliivikasvien (Oleaceae) heimoon, saarnien (Fraxinus) sukuun kuuluva kasvilaji. Se on pieni puu, jolla on viisilehdykkäiset lehdet. Lehdykät ovat soikeita, 3,8–7,6 cm pitkiä ja yleensä sahalaitaisia, joskus harvoin ehytlaitaisia. Kukat ovat hyvin näyttäviä ja sijaitsevat pystyissä huiskiloissa. Kukinnot ovat suunnilleen yhtä pitkiä kuin lehdet. Kukissa on viisi tai kuusi terälehteä, jotka ovat noin 0,6 cm pitkiä. Heteitä on kukissa kahdesta neljään kappaletta ja ne ovat terälehtien pituisia.
Kiinankukkasaarni on löydetty 1800-luvulla Lushanin vuorten alueelta Kiinasta.
Aiheesta muualla

Trees and Shrubs Online: Fraxinus mariesii (englanniksi)
Global Biodiversity Information Facility (GBIF): Fraxinus mariesii (englanniksi)
Integrated Taxonomic Information System (ITIS): Fraxinus mariesii (englanniksi)
Keisarin uudet kuviot 2: Kronkin uudet kuviot

| Keisarin uudet kuviot 2: Kronkin uudet kuviot> Kronk’s New Groove |
| --- | --- |

Ohjaaja:   Elliot M. Bour  Saul Andrew Blinkoff 
Käsikirjoittaja:   Tom Rogers  Anthony Leondis (tarina)  Michael LaBash (tarina) 
Tuottaja:   Prudence Fenton  John A. Smith 
Säveltäjä:  Jeanine Tesori
Valmistustiedot
Valmistusmaa:  Yhdysvallat
Tuotantoyhtiö:  DisneyToon Studios
Levittäjä:  InterCom Netflix Disney+
Kesto:  75 min
Alkuperäiskieli:  englanti
Edeltäjä:  Keisarin uudet kuviot
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Keisarin uudet kuviot 2: Kronkin uudet kuviot  (Kronk’s New Groove) on Disneyn vuonna 2005 valmistama yhdysvaltalainen animaatioelokuva, joka on jatkoa aiemmalle osalle Keisarin uudet kuviot. Edeltäjänsä tavoin se on lapsille suunnattu pitkä animaatioelokuva. Elokuvan on ohjannut Andrew Saul Blinkoff.
Juoni

Kronkin isä Papi on saapumassa Kronkin luo, joka on siitä kauhuissaan. Papi on sanonut Kronkille, että hänen täytyy hankkia iso mäenharjatalo ja perhe, jotta hänestä tulisi joskus jotain. Aikoinaan pahamaineinen Yzma huijasi Kronkia myymään taikajuomaa, joka auttaisi vanhuksia heidän kivuissaan.selvennä Kerran hän myös rakastui kurrepartion leirin naisvetäjään, Lintusaloon. Heidän rakkautensa ei kestänyt pitkään, koska yhden partiolaisen nimeltä Tipo huijattua leirikisassa, Kronk oli asettunut Tipon puolelle eli Lintusaloa vastaan. Kun Kronk oli kertonut tarinansa, Papi oli jo ovella.
Ääninäyttelijät

| 0 | 1 | 2 |
| --- | --- | --- |
| Alkuperäinen näyttelijä | Suomalainen näyttelijä | Rooli |
| Patrick Warburton | Santeri Kinnunen | Kronk |
| Tracey Ullman | Nina Tapio | Lintusalo |
| Eartha Kitt | Seela Sella | Yzma |
| David Spade | Jarkko Tamminen | Kuzco |
| John Goodman | Eero Saarinen | Pacha |
| Wendie Malick | Niina Nurminen | Chicha |
| John Mahoney | Seppo Mäki | Papi |
| Jeff Bennett | Aarre Karén | Rudy |
| Eli Russel Linnetz | Akira Takaki | Tipo |
| Jessie Flower | Ella Jaakkola | Chaca |
| Travis Oates | Risto Aaltonen | sivuääniä |
| Ross Simanteris | Mika Ala-Panula | sivuääniä |
| Grace Rolek | Maija-Liisa Peuhu | sivuääniä |
| April Winchell | Inkeri Wallenius | sivuääniä |
Keltakuume (albumi)

| Keltakuume Yellow |
| --- | --- | --- |

Studioalbumin tiedot
 Äänitetty : Finnlevy-Studioilla
 Julkaistu: 1975
 Formaatti: LP, MC, CD
 Tuottaja(t): Vexi Salmi (nimellinen)
 Tyylilaji: Hard rock, Progressiivinen rock, Pop
 Kesto: 31.35
 Levy-yhtiö: Finnlevy (1975)   Rocket Records (2010)
Keltakuume eli englanninkieliseltä nimeltään Yellow Fever on turkulaisen Yellow-yhtyeen ainoaksi jäänyt studioalbumi vuodelta 1975. Sen julkaisi levy-yhtiö Finnlevy LP-levynä SFLP 9561 ja musiikkikasettina FDE 210.
Albumin on äänittänyt Antti Joki Finnlevy-Studioilla ja nimellisenä tuottajana on ollut Vexi Salmi. Studioaikaa tarvittiin vain neljä päivää. Kannen on suunnitellut Toivo Niiranen. Kansikuvassa näkyvässä ristissä on yhtyeen jäsenten nimet: Melvin, Hanski, Helge, Romi.
CD-muodossa levyn on julkaissut uudelleen vuonna 2010 Rocket Records luettelotunnuksella ROK-062. CD-levyn valmistaja on Optimal Media Production. Cd-layoutin on suunnitellut ja esittelytekstin laatinut Juha Rantala. Masteroinnin on alkuperäisestä masternauhasta tehnyt Risto Ylihärsilä. 
Äänite on tuotettu yhteistyössä Warner Music Finlandin kanssa.
Kappaleet

Sivu 1:
Palaa – 3:24 c)
A Man Without a Woman – 2:43 a)
Don't Stop the Music – 3:09 a)
Yhdentoista aikaan – 3:08 b)
Hold On – 2:00 a)
Longest Day – 2:52 a)
Sivu 2:
Arkeologi santaa kaivaa – 3:37 b)
A Game for Two – 2:33 a)
Joo Jussi – 2:19 c)
Rokki-Riitta – 2:33 c)
Mistreating Woman – 2:34 a)
Monkey McMan – 0:43 a)
Kappaleen "Longest Day" osalta on kiitetty Mick McRaeta ja kappaleen "Arkeologi santaa kaivaa" osalta Timo Vähä-Mäkilää. Kappaleiden kustantaja on Fazer.
Single

Joo Jussi / Arkeologi santaa kaivaa (Decca SD 5817)
Yellow

Hannu Takala – kaikki lauluosuudet (paitsi kappaleella "Monkey McMan"), piano, lyömäsoittimet
Melvin McRae – soolo-, rytmi-, slide- ja akustinen kitara, moog, laulu
Helge Koskela – bassokitara
Raimo Österman – rummut, (pullonavaaja)
Kerrynterrieri

| Kerrynterrieri |
| --- | --- |

Avaintiedot
Alkuperämaa:   Irlanti
Määrä:  Suomessa rekisteröity 1 534
Alkuperäinen käyttö:  yleiskoira
Nykyinen käyttö:  seurakoira
Muita nimityksiä:  Kerry Blue Terrier, brocaire gorm, terrier Kerry blue, kerry blue terjer, kerry, kerri
FCI-luokitus:  ryhmä 3 Terrierit alaryhmä 1 Isot ja keskikokoiset terrierit #3
Ulkonäkö
Paino:  uros 15–18 kg  narttu kevyempi
Säkäkorkeus:  uros 45,5–49,5 cm  narttu 44,5–48 cm
Väritys:  "sininen" (vaaleneva harmaa)
Kerrynterrieri (iiriksi brocaire gorm, engl. Kerry Blue Terrier) on irlantilainen koirarotu. Se on Irlannin kansalliskoira.
Ulkonäkö

Kerry on rakenteeltaan vankka. Karvapeite on silkkinen, pehmeä ja laineikas. Väritys on aina vaaleneva harmaa, jota rodulla kutsutaan siniseksi. Pennut syntyvät mustina. Väri muuttuu siniharmaaksi joillakin jo pikkupentuna, toisilla vasta kolmevuotiaana. Rotumääritelmän mukaan koiran tulee olla siniharmaa viimeistään 18 kuukauden iässä, musta pää ja raajojen kärjet sallitaan.
Luonne ja käyttäytyminen

Luonne on ihmisystävällinen, iloinen, toimelias ja helposti oppiva, sillä se on miellyttämishaluinen. Terrierinä se on kuitenkin aika-ajoin itsepäinen. Se säilyttää iloisen sekä vilkkaan luonteensa pitkään vanhetessaankin.
Alkuperä

Kerrynterrieri on kehittynyt Irlannin maalaisväestön käytössä olleista koirista, joista syntyi myös toinen rotu, vehnäterrieri. Alkuperäiset koirat olivat maaseudun yleiskoiria, jotka toimivat lampaiden ja karjan kokoajina, torjuivat tuhoeläimiä, vahtivat taloa ja noutivat ammutun riistan. Sininen kerrynterrieri eriytyi omaksi muodokseen, ja se tunnustettiin myöhemmin virallisesti roduksi.
Terveys

Kerryt ovat terveitä ja pitkäikäisiä. Perinnöllisiä sairauksia ei juuri ole. Jonkin verran on tavattu lonkkaniveldysplastiaa, joka ei kuitenkaan haittaa kevyen koiran elämää. Kasvaimia kerryllä on hiukan enemmän kuin muilla roduilla.
Hoito

Karvapeite vaatii paljon hoitoa; se tulee trimmata noin kuukauden välein.
Aiheesta muualla

Wikimedia Commonsissa on kuvia tai muita tiedostoja aiheesta .
Kerry- ja vehnäterrierikerho ry
Kennelliiton rotumääritelmä (pdf)
Kiinankirsio

| Kiinankirsio |
| --- | --- |
 Kiinankirsion kukkia
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Rosales
Heimo::  Ruusukasvit Rosaceae
Suku::  Kirsiot Prinsepia
Laji::  uniflora
Kaksiosainen nimi
 Prinsepia uniflora  Batalin 
Katso myös
   Kiinankirsio Wikispeciesissä   Kiinankirsio Commonsissa 
Infobox OKVirheellinen NIMI-arvo: 
Kiinankirsio (Prinsepia uniflora) on ruusukasvien (Rosaceae) heimoon ja kirsioiden (Prinsepia) sukuun kuuluva kasvilaji. Se on kausivihanta pensas, joka voi kasvaa vajaat kaksi metriä korkeaksi. Kiinankirsion kukat kehittyvät edellisinä vuosina kasvaneisiin versoihin. Laji kukkii aikaisin keväällä ja pakkaset vaurioittavat kukkia helposti. Kukista kehittyy noin 1,5 cm halkaisijaltaan olevia kirsikankaltaisia hedelmiä, jotka ovat syötäviä, ja niitä kerätään paikallisesti ravinnoksi. Hedelmät ovat mehukkaita ja jokaisen hedelmän sisällä on yksi iso siemen.
Kiinankirsio kasvaa luontaisena Kiinan luoteisosissa. Sitä tavataan lössipohjaisilla tasangoilla, arojen ja metsien välisillä vaihettumisvyöhykkeillä, aurinkoisilla rinteillä sekä jokilaaksoissa 800–2200 metrin korkeudella merenpinnasta.
Kasvatettuna kiinankirsio menestyy keskiravinteisessa ja hyvin vettä läpäisevässä maaperässä täydessä auringon valossa tai puolivarjossa. Laji tosin tuottaa paremmin kukkia ja hedelmiä kasvaessaan täydessä auringon valossa.
Kiinankirsio muistuttaa läheisesti mantšuriankirsiota eli mantsuriankirsikkaa (Prinsepia sinensis).
Aiheesta muualla

Trees and Shrubs Online: Prinsepia uniflora (englanniksi)
Global Biodiversity Information Facility (GBIF): Prinsepia uniflora (englanniksi)
Flora of China: Prinsepia uniflora (englanniksi)
Kaurialan lukio

| Kaurialan lukio |
| --- | --- |
 Lukion vanhin osa etelän suunnasta nähtynä.
Sijainti:  Erottajakatu 5, 13130 Hämeenlinna
Koordinaatit:  60.9952°N, 24.4505°E
Tyyppi:  suomenkielinen lukio
Rehtori:  Tuomo Iltanen
Oppilaita:  noin 600 (2022)
Verkkosivut
Kaurialan lukio on Hämeenlinnan Kaurialan kaupunginosassa toimiva lukio. Siellä opiskelee vuonna 2022 noin 600 lukiolaista. Lukiota johtaa rehtori Tuomo Iltanen ja apulaisrehtorina toimii Jussi Mestari. Lukio on matematiikan ja luonnontieteen erikoislukio.
Kaurialan lukion edeltäjä oli vuonna 1924 perustettu Hämeenlinnan tyttölyseo.
Vuonna 2005 Kaurialan lukioon avattiin tiedelinja, jolla opiskelee noin 50 matemaattis-luonnontieteellisesti suuntautunutta opiskelijaa, mutta virallisesti tiedelinjaa ei ole rajattu pelkästään luonnontieteisiin. Vuonna 2012 Opetusalan Ammattijärjestö OAJ nimesi Kaurialan lukion Vuoden oppilaitokseksi.
Historiaa

Koulurakennus on valmistunut vuonna 1928. Sen on suunnitellut arkkitehti Toivo Salervo. Rakennusta on myöhemmin laajennettu vuosina 1935, 1954, 1965 ja 2004–2006. Viimeisimmän koulurakennuksen saneerauksen ja lisäosan suunnitteli arkkitehtitoimisto Arne von Boehm.
Kaurialan lukion kasvatteja ovat muun muassa kuvataiteilija Jukka Korkeila, Ylen toimitusjohtaja Merja Ylä-Anttila, kirjailija Juha-Pekka Koskinen ja matemaatikko Jukka Ranta.
Historiaa > Koulumuodon muutokset

1924 perustettiin Hämeenlinnan tyttökoulu, 6-luokkainen keskikoulu
1933 koulu laajennettiin 9-luokkaiseksi Hämeenlinnan tyttölyseoksi
1945 koulu muutettiin 8-luokkaiseksi tyttölyseoksi
1955 koulusta tuli valtion ylläpitämä
1974 tyttölyseo muutettiin Hämeenlinnan yhteislyseo -nimiseksi yhteislyseoksi
1976 peruskoulujärjestelmään siirryttäessä lukioluokat muuttuivat kaupungin ylläpitämäksi Kaurialan lukioksi
1984 Kaurialan lukio sekä Poltinahon lukio ja sen iltalinja yhdistettiin. Poltinahon lukio oli vuonna 1957 perustettu Hämeenlinnan keskikoulusta juurensa juontanut 3-sarjainen lukio. Kaurialan lukiosta tuli viisisarjainen.
2000 Iltalukiosta muodostui Hämeenlinnan Aikuislukio, joka siirtyi omiin tiloihinsa. Koko koulurakennus jäi Kaurialan lukion käyttöön.
2013 Hämeenlinnan lukiot siirtyivät hallinnollisesti lukioliikelaitos Tavastian alaisuuteen.
Historiaa > Koulun rehtorit

FM Siviä Lehto, johtajatar 1924–1925
FM Kyllikki Sarlin, johtajatar 1925–, rehtori 1954–1963
FK Helvi Kurenniemi, rehtori 1963–1968
FM Sinikka Haapanen, rehtori 1968–1972
FM Pirkko Mannisto, rehtori 1972–1993
LitM, YM Anneli Karsio, rehtori 1993–2004
FM, MBA Arja Aalto-Laaksonen, vs. rehtori 2003–2005, rehtori 2005–2008
LitM, KTK Tuomo Iltanen 2008–
Alumnit

Kaurialan lukio on valinnut vuoden alumnin vuodesta 2012 lähtien.
Alumnit > Vuoden alumnit

2012 Merja Ylä-Anttila
2013 Jyrki Louhi
2013 Liisi Tandefelt
2015 Viljo Petäjä
2016 Anneli Pauli
2017 Petri Vilén
2018 Liisa Alanen ja Leena-Maija Ruuskanen
2019 Tommi Alanne
2020 Kreeta Karvala
2021 Kari Tikkinen
2022 Juuso Hietanen
2023 Maria Lassila-Merisalo
Keltakurjenmiekka

| Keltakurjenmiekka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kurjenmiekkakasvit Iridaceae
Suku::  Kurjenmiekat Iris
Laji::  pseudacorus
Kaksiosainen nimi
 Iris pseudacorus  L. 
Katso myös
   Keltakurjenmiekka Wikispeciesissä   Keltakurjenmiekka Commonsissa 
Infobox OKNimi-testi OKIUCN-testi OK: 
Keltakurjenmiekka eli kurjenmiekka (Iris pseudacorus) on Euroopassa ja Pohjois-Afrikassa yleinen, näyttäväkukkainen kosteiden paikkojen kasvi. Suomessa laji on tavanomainen Etelä- ja Keski-Suomessa, entisten Oulun ja Lapin läänien alueella laji on rauhoitettu. Keltakurjenmiekka on myrkyllinen.
Keltakurjenmiekka on Kymenlaakson maakuntakukka.
Ulkonäkö ja koko

Paksujuurakkoinen keltakurjenmiekka kasvaa 60–120 cm korkeaksi. Sen miekkamaiset, varren tyveltä kasvavat lehdet ovat 50–90 cm pitkiä ja 2–4 cm leveitä. Kukat ovat kirkkaankeltaiset ja leveydeltään 7–10 cm. Kukan ulkokehälehdet ovat isoja ja taakäänteisiä, sisäkehälehdet pienempiä ja pystyjä. Keltakurjenmiekka kukkii kesä-heinäkuussa.
Kukkimattomien keltakurjenmiekkojen lehdet voi sekoittaa rohtokalmojuureen (Acorus calamus).
Levinneisyys

Keltakurjenmiekka on yleinen koko Euroopassa pohjoisimpia osia lukuun ottamatta. Lisäksi sitä tavataan Välimeren etelärannikolta Marokosta, Algeriasta ja Tunisiasta sekä Turkista ja Kaukasukselta. Pohjois-Amerikkaan ja Uuteen-Seelantiin laji on levinnyt ihmisen mukana. Keltakurjenmiekkaa tavataan yleisesti Etelä- ja Keski-Suomessa, paikoin pohjoisempanakin Oulun korkeudelle asti. Pohjoisimmat esiintymät ovat Etelä-Lapissa.
Elinympäristö

Keltakurjenmiekat kasvavat ravinteikkaissa, märissä paikoissa: järvien, jokien, ojien ja purojen savi-, lieju- ja mutarannoilla matalassa vedessä sekä tervaleppäkorvissa. Lajia kasvatetaan koristekasvina ja se saattaa levitä lähiympäristöön viljelykarkulaisena.
Käyttö

Keltakurjenmiekka on puutarhakasvi, josta on olemassa useita eri viljelylajikkeita. Viljeltyjä lajikkeita ovat mm.: 'Alba' (valkokukkainen), 'Variegata' (kirjavalehtinen keltakukkainen, lehtien kirjavuus katoaa kesän edetessä), 'Berlin Tiger' (ruskeakeltakukkainen). Keltakurjenmiekasta on olemassa myös kerrattu muoto.
Kasvin juurta on käytetty rohtona esimerkiksi haavojen hoitoon. Juuri sisältää paljon parkkihappoja, minkä vuoksi sitä on käytetty myös nahkojen parkitsemiseen.
Hedelmä ja siemeniä.
Kurjenmiekka Ala-Kauvatsan joella Huittisissa.
Lähikuva.
Nuppu.
Aiheesta muualla

Suomen Lajitietokeskus: Keltakurjenmiekka (Iris pseudacorus)
Kasviatlas 2022: Keltakurjenmiekan levinneisyys Suomessa.
Pinkka, Lajintuntemuksen oppimisympäristö: Keltakurjenmiekka (Iris pseudacorus)
Luontoportti: Keltakurjenmiekka (Iris pseudacorus)
Pohjolan kasvien pauloissa: Iris pseudacorus – keltakurjenmiekka
ITIS: Iris pseudacorus (englanniksi)
United States Department of Agriculture (USDA): Iris pseudacorus (englanniksi)
Flora of North America: Iris pseudacorus (englanniksi)
Eliaksen yrittitarha (Internet Archive)
Jääpallon Suomensarja 1960

| Jääpallon Valtakunnansarja 1959–1960 |
| --- | --- |
Joukkueiden määrä:  65
Nousseet joukkueet:  OTP ja LrPT
Ylempi sarjataso:  Mestaruussarja
  ← 1959 :  1961 → 
Kaudella 1959-1960 jääpallosarjojen sarjajärjestelmää uudistettiin siten, että Mestaruussarjasta alempi sarjataso oli Valtakunnansarja, johon kaikilla seuroilla oli osanotto-oikeus, näin ollen Maakuntasarjaa ei pelattu. Valtakunnansarjaan ilmoittautui kaikkiaan 65 joukkuetta, jotka jaettiin neljään päälohkoon ja kukin päälohko puolestaan 2-3 alalohkoon, alalohkoja oli yhteensä yksitoista. Näissä pelattiin  joukkueiden lukumäärästä riippuen joko yksin- tai kaksinkertainen sarja. Alalohkojen voittajat jatkoivat Suomensarjaan, jossa pelattiin joko kaksoisottelu  tai  yksinkertainen  sarja  päälohkon voitosta. Lopuksi päälohkojen voittajat pelasivat yksinkertaisen karsintasarjan mestaruussarjaan pääsystä. Kaksi karsintasarjan parasta joukkuetta nousivat Mestaruussarjaan.
Valtakunnansarja > Etelälohko > Alalohko 1

| Joukkue | O | V | T | H | Maalit | P |
| --- | --- | --- | --- | --- | --- | --- |
| Porvoon Akilles | 7 | 7 | 0 | 0 | 55-11 | 14 |
| BK Sparta, Porvoo | 7 | 5 | 0 | 2 | 48-14 | 10 |
| Helsingin Kullervo | 7 | 4 | 1 | 2 | 38-23 | 9 |
| Peli-Peikot | 7 | 4 | 1 | 2 | 33-27 | 9 |
| Tolkis Bollklubb | 7 | 4 | 0 | 3 | 17-17 | 8 |
| Helsingin Palloseura | 7 | 2 | 0 | 5 | 13-35 | 4 |
| IF Vesta | 7 | 1 | 0 | 6 | 19-38 | 2 |
| Herttoniemen Toverit | 7 | 0 | 0 | 7 | 13-71 | 0 |
Valtakunnansarja > Etelälohko > Alalohko 2

| Joukkue | O | V | T | H | Maalit | P |
| --- | --- | --- | --- | --- | --- | --- |
| Helsingin Jalkapalloklubi | 7 | 7 | 0 | 0 | 71-12 | 14 |
| Helsingin Ponnistus | 7 | 6 | 0 | 1 | 50-15 | 12 |
| Hakaniemen Palloilijat | 7 | 4 | 0 | 3 | 59-22 | 8 |
| Lohjan Louhi | 7 | 3 | 1 | 3 | 25-29 | 7 |
| Sudet, Helsinki | 7 | 2 | 2 | 3 | 22-27 | 6 |
| Torpan Pojat | 7 | 2 | 1 | 4 | 17-33 | 5 |
| Dicken | 7 | 2 | 0 | 5 | 10-39 | 4 |
| Pukinmäen Veto | 7 | 0 | 0 | 7 | 5-52 | 0 |
Akilles ja HJK jatkoivat Suomensarjaan.
Valtakunnansarja > Länsilohko > Alalohko 1

| Joukkue | O | V | T | H | Maalit | P |
| --- | --- | --- | --- | --- | --- | --- |
| Pargas IF | 3 | 3 | 0 | 0 | 12-3 | 6 |
| Uudenlaupungin Roima | 3 | 2 | 0 | 1 | 20-7 | 4 |
| Rauman Pallo | 3 | 1 | 0 | 2 | 9-11 | 2 |
| Taalintehtaan Jäntevä | 3 | 0 | 0 | 3 | 5-25 | 0 |
Kortelan Ryhti: Keskeytti sarjan
Uudenkaupungin Pallo-46: Luopui sarjasta
Valtakunnansarja > Länsilohko > Alalohko 2

| Joukkue | O | V | T | H | Maalit | P |
| --- | --- | --- | --- | --- | --- | --- |
| Ilves-Kissat | 2 | 1 | 1 | 0 | 19-8 | 3 |
| Valkeakosken Haka | 2 | 0 | 1 | 1 | 8-19 | 1 |
Hämeenlinnan Pallokerho: Luopui sarjasta
Valtakunnansarja > Länsilohko > Alalohko 3

| Joukkue | O | V | T | H | Maalit | P |
| --- | --- | --- | --- | --- | --- | --- |
| Vaajakosken Pallo | 6 | 6 | 0 | 0 | 50-7 | 12 |
| Säynätsalon Salpa | 6 | 3 | 0 | 3 | 30-36 | 6 |
| Jyväskylän Palloilijat | 6 | 2 | 0 | 4 | 25-24 | 4 |
| Haapämäen Pallo-Pojat | 6 | 1 | 0 | 5 | 19-57 | 2 |
PIF, Ilves-Kissat ja VaPa jatkoivat Suomensarjaan.
Valtakunnansarja > Itälohko > Alalohko 1

| Joukkue | O | V | T | H | Maalit | P |
| --- | --- | --- | --- | --- | --- | --- |
| Lappeenrannan Pallotoverit | 5 | 5 | 0 | 0 | 22-7 | 10 |
| Mikkelin Palloilijat | 5 | 4 | 0 | 1 | 41-7 | 8 |
| Imatran Pallo | 5 | 2 | 0 | 3 | 18-19 | 4 |
| Mikkelin Mikot | 5 | 2 | 0 | 3 | 20-27 | 4 |
| Lappeenrannan Pallo | 5 | 1 | 0 | 4 | 10-26 | 2 |
| Ylävuoksen Palloseura | 5 | 1 | 0 | 4 | 6-31 | 2 |
Pontuksen Veikot: Keskeytti sarjan
Valtakunnansarja > Itälohko > Alalohko 2

| Joukkue | O | V | T | H | Maalit | P |
| --- | --- | --- | --- | --- | --- | --- |
| Joensuun Maila-Pojat | 5 | 4 | 1 | 0 | 36-10 | 9 |
| Varkauden Pallo-Pojat | 5 | 4 | 0 | 1 | 39-15 | 8 |
| Varkauden Työväen Palloilijat | 5 | 3 | 1 | 1 | 16-9 | 7 |
| Savonlinnan Pallokerho | 5 | 2 | 0 | 3 | 16-24 | 4 |
| Lappeenrannan Pallo | 5 | 1 | 0 | 4 | 10-26 | 2 |
| Savonlinnan Työväen Palloseura | 5 | 1 | 0 | 4 | 15-29 | 2 |
| Pieksämäen Pallo-Sepot | 5 | 0 | 0 | 5 | 13-48 | 0 |
Valtakunnansarja > Itälohko > Alalohko 3

| Joukkue | O | V | T | H | Maalit | P |
| --- | --- | --- | --- | --- | --- | --- |
| Kajaanin Jää-Hukat | 4 | 3 | 1 | 0 | 20-7 | 7 |
| Pallokerho-37, Iisalmi | 4 | 0 | 3 | 1 | 8-14 | 3 |
| Kuhmon Kiva | 4 | 0 | 2 | 2 | 9-16 | 2 |
LrPT, JMP ja Jää-Hukat jatkoivat Suomensarjaan.
Valtakunnansarja > Pohjoislohko > Alalohko 1

| Joukkue | O | V | T | H | Maalit | P |
| --- | --- | --- | --- | --- | --- | --- |
| Vasa IFK | 8 | 7 | 0 | 1 | 42-7 | 14 |
| Seinäjoen Palloseura | 8 | 6 | 1 | 1 | 46-9 | 13 |
| IF Sport | 8 | 3 | 1 | 4 | 27-27 | 7 |
| Kokkolan Allianssi | 8 | 3 | 0 | 5 | 12-29 | 6 |
| Vaasan Pallo-Veikot | 8 | 0 | 0 | 8 | 7-62 | 0 |
Valtakunnansarja > Pohjoislohko > Alalohko 2

| Joukkue | O | V | T | H | Maalit | P |
| --- | --- | --- | --- | --- | --- | --- |
| Oulun Työväen Palloilijat | 4 | 4 | 0 | 0 | 16-3 | 8 |
| Pateniemen Urheilijat | 4 | 3 | 0 | 1 | 16-8 | 6 |
| Oulun Pallo-Pojat | 4 | 2 | 0 | 2 | 11-14 | 4 |
| Oulun Tarmo | 4 | 0 | 1 | 3 | 9-17 | 1 |
| Pateniemen Vesa | 4 | 0 | 0 | 4 | 4-14 | 0 |
Valtakunnansarja > Pohjoislohko > Alalohko 3

| Joukkue | O | V | T | H | Maalit | P |
| --- | --- | --- | --- | --- | --- | --- |
| Tornion Palloveikot | 5 | 4 | 1 | 0 | 24-4 | 9 |
| Veitsiluodon Vesat | 5 | 3 | 0 | 2 | 13-10 | 6 |
| Rovaniemen Palloseura | 5 | 3 | 0 | 2 | 10-11 | 6 |
| Kemin Palloseura | 5 | 2 | 1 | 2 | 18-11 | 5 |
| Karihaaran Tenho | 5 | 2 | 0 | 3 | 11-17 | 4 |
| Veitsiluodon Kisaveikot | 5 | 0 | 0 | 5 | 2-25 | 0 |
VIFK, OTP ja ToPV jatkoivat Suomensarjaan.